
Grozījumi Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā
Izdarīt Noziedzīgi iegūtu līdzekļu legalizācijas un terorisma un proliferācijas finansēšanas novēršanas likumā (Latvijas Republikas Saeimas un Ministru Kabineta Ziņotājs, 2008, 16. nr.; 2009, 2. nr.; Latvijas Vēstnesis, 2009, 196., 205. nr.; 2011, 60. nr.; 2012, 100. nr.; 2013, 187., 227. nr.; 2014, 172., 257. nr.; 2015, 124. nr.; 2016, 31., 115. nr.; 2017, 132., 222. nr.; 2018, 89., 220. nr.; 2019, 129. nr.; 2021, 121.B, 193. nr.; 2022, 207. nr.; 2023, 231. nr.; 2024, 196. nr.) šādus grozījumus:
1. 1. panta pirmajā daļā:
izteikt 7. punkta "e" apakšpunktu šādā redakcijā:
· 
· "e) valūtu tirdzniecības sabiedrība,";
izteikt 10. punkta ievaddaļu šādā redakcijā:
· 
· "10) juridiska veidojuma vai juridiskas personas dibināšanas un darbības nodrošināšanas pakalpojumu sniedzējs – cita fiziskā vai juridiskā persona, kas nav minēta šā likuma 3. panta pirmās daļas 4. punkta "d" apakšpunktā un kurai ir darījuma attiecības ar klientu, un kura sniedz šādus pakalpojumus:";
papildināt ar 20. un 21. punktu šādā redakcijā:
· "20) kriptoaktīvs – kriptoaktīvs Eiropas Parlamenta un Padomes 2023. gada 31. maija regulas (ES) 2023/1114 par kriptoaktīvu tirgiem un ar ko groza regulas (ES) Nr. 1093/2010 un (ES) Nr. 1095/2010 un direktīvas 2013/36/ES un (ES) 2019/1937 (turpmāk – Regula Nr. 2023/1114), 3. panta 1. punkta 5. apakšpunkta izpratnē, izņemot gadījumu, ja tas ietilpst Regulas Nr. 2023/1114 2. panta 2., 3. un 4. punktā minētajās kategorijās vai kvalificējams kā naudas līdzekļi;
· 21) kriptoaktīvu pakalpojumu sniedzējs – kriptoaktīvu pakalpojumu sniedzējs Regulas Nr. 2023/1114 3. panta 1. punkta 15. apakšpunkta izpratnē, izņemot gadījumu, ja tas sniedz tikai Regulas Nr. 2023/1114 3. panta 1. punkta 16. apakšpunkta "h" apakšpunktā minēto pakalpojumu.";
izslēgt otro daļu.
2. Papildināt 5.1 pantu ar 3.1 daļu šādā redakcijā:
· "(31) Ministru kabinets nosaka kārtību, kādā likuma subjekti šajā likumā noteikto pienākumu izpildei pieprasa un saņem un šā panta otrajā daļā minēto reģistru un Nederīgo dokumentu reģistra valsts informācijas sistēmu pārziņi izsniedz ziņas, izmantojot Datu izplatīšanas un pārvaldības platformu, kā arī saņemamās informācijas apjomu un glabāšanas kārtību."
3. Aizstāt 7. panta trešajā daļā vārdus "kapitālsabiedrības, kas nodarbojas ar ārvalstu valūtas skaidras naudas pirkšanu un pārdošanu" ar vārdiem "valūtu tirdzniecības sabiedrības".
4. Papildināt 10. panta otro daļu pēc vārda "sabiedrības" ar vārdiem "un kriptoaktīvu pakalpojumu sniedzēji".
5. Izteikt 11. panta pirmās daļas 2. punkta "c" apakšpunktu šādā redakcijā:
· 
· "c) tiek veikts valūtu tirdzniecības darījums, kura apmērs vai vairāku šķietami saistītu darījumu kopējā summa pārsniedz 1500 euro vai mazāku summu, kuru noteicis likuma subjekts, pamatojoties uz tā darbībai piemītošo risku novērtējumu,".
6. Aizstāt 17.2 panta trešās daļas 4. punktā vārdu "apiešanā" ar vārdu "pārkāpšanā".
7. Izteikt 18.3 panta pirmo daļu šādā redakcijā:
· "(1) Lai nodrošinātu starptautisko un nacionālo sankciju izpildei nepieciešamās informācijas pieejamību, ikvienai personai ir tiesības tūlītēji, nefiltrēti, tieši un brīvi saņemt informāciju par patiesajiem labuma guvējiem no Valsts ieņēmumu dienesta un tiešsaistes formā – no Latvijas Republikas Uzņēmumu reģistra. Attiecīgo informāciju sniedz Latvijas Republikas Uzņēmumu reģistra un Valsts ieņēmumu dienesta darbību regulējošos normatīvajos aktos noteiktajā kārtībā."
8. Izslēgt 25.2 panta 4. punktā vārdus "vai apiešanas".
9. Izteikt 31.6 panta trešās daļas 4. punktu šādā redakcijā:
· 
· "4) gadījumus, kārtību un apjomu, kādā Finanšu izlūkošanas dienests nosūta ziņojumus par aizdomīgiem darījumiem un sliekšņa deklarācijas."
10. 32.2 pantā:
izslēgt 5.1 daļu;
izslēgt septītās daļas otro teikumu.
11. Izslēgt 39. pantu.
12. Aizstāt 45. panta pirmās daļas 1. punktā vārdus "kapitālsabiedrības, kas nodarbojas ar ārvalstu valūtas skaidras naudas pirkšanu un pārdošanu" ar vārdiem "valūtu tirdzniecības sabiedrības".
13. 51. panta pirmajā daļā:
izteikt 3. punktu šādā redakcijā:
· "3) analizēt sniegto ziņojumu kvalitāti un izmantošanas efektivitāti un, ja tas ir iespējams, neapdraudot kriminālprocesa, valsts vai sabiedrības intereses, informēt par to likuma subjektus un uzraudzības un kontroles institūcijas;";
izteikt 18. punktu šādā redakcijā:
· "18) normatīvajos aktos noteiktajā kārtībā nosūtīt ziņojumus par aizdomīgiem darījumiem vai sliekšņa deklarācijas."
14. Aizstāt X nodaļas nosaukumā vārdus "pašvaldību iestādēm" ar vārdiem "pašvaldību institūcijām, likuma subjektiem".
15. 54. pantā:
· 
· papildināt ar jaunu otro teikumu šādā redakcijā:
· "Valsts un pašvaldību institūcijas informāciju sniedz rakstiski, tiešsaistē vai automatizētas un regulāras datu apmaiņas veidā informācijas sistēmās.";
uzskatīt līdzšinējo otro teikumu par trešo teikumu.
16. 55. pantā:
izteikt otro un trešo daļu šādā redakcijā:
· 
· "(2) Finanšu izlūkošanas dienests koordinē operatīvās darbības subjektu, izmeklēšanas iestāžu, prokuratūras, Valsts ieņēmumu dienesta, uzraudzības un kontroles institūciju un citu institūciju (turpmāk – pārstāvētās institūcijas), kā arī likuma subjektu sadarbību. Sadarbību koordinē, sasaucot sadarbības koordinācijas grupu. Sadarbības koordinācijas grupu sasauc Finanšu izlūkošanas dienests pēc savas iniciatīvas vai tad, ja to ierosina vismaz viena no pārstāvētajām institūcijām (šādā gadījumā Finanšu izlūkošanas dienests izvērtē ierosinājuma pamatotību).
· (3) Sadarbības mērķis ir veicināt pārstāvētajām institūcijām un likuma subjektiem šajā likumā un citos normatīvajos aktos noteikto uzdevumu efektīvu izpildi.";
aizstāt ceturtās daļas pirmajā teikumā un piektajā daļā vārdus "iesaistītās institūcijas, likuma subjekti un uzraudzības un kontroles institūcijas" ar vārdiem "pārstāvētās institūcijas un likuma subjekti" un vārdu "tiesīgas" ar vārdu "tiesīgi".
17. Papildināt pārejas noteikumus ar 75. punktu šādā redakcijā:
· 
· "75. Grozījumi šā likuma 54. pantā stājas spēkā 2027. gada 10. jūlijā."
18. Papildināt informatīvo atsauci uz Eiropas Savienības direktīvām ar 9. punktu šādā redakcijā:
· 
· "9)  Eiropas Parlamenta un Padomes 2024. gada 31. maija direktīvas (ES) 2024/1640 par mehānismiem, kas dalībvalstīm jāievieš, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza direktīvu (ES) 2019/1937 un ar ko groza un atceļ direktīvu (ES) 2015/849."

